{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama i dopunama Pravilnika o porezu na dohodak"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DARIO ĆORIĆ","PRAVILNIK","Predlaže se izmjena članka 7. stavka 2. točke r. br. 34. i 35. koje se odnose na neoporezive naknade (u godišnjem iznosu) po osnovi prehrane na sljedeći način:\n• U r. br. 34. (novčana paušalna naknada) iznos od „1.200,00“ zamjenjuje se iznosom od „1.500“.\n• U r. br. 35. (troškovi prehrane temeljem vjerodostojne dokumentacije) iznos od „1.800,00“ zamjenjuje se iznosom od „2.500,00“.\n\nOBRAZLOŽENJE:\n\nPosljednje povećanje neoporezive naknade za prehranu stupilo je na snagu 2. siječnja 2024. godine. Stopa inflacije kontinuirano raste (opća stopa inflacije od siječnja 2024. do listopada 2025 iznosi 7,1% sukladno DZS kalkulatoru inflacije), pogotovo u segmentu prehrane. \n\nTrenutni neoporezivi iznosi više ne odražavaju stvarnu vrijednost obroka te je njihova kupovna moć značajno umanjena u odnosu na siječanj 2024. g.\nTrenutni paušalni iznos od 100,00 eura mjesečno, podijeljen na prosječan broj od 21 radnog dana u mjesecu, iznosi 4,76 eura po danu. S druge strane, cijene gotovih toplih obroka (\"gableca\") u većini gradova se kreću između 7,50 i 10,00 eura. Stoga, iznos od 4,76 eura dnevno nije dostatan za osiguranje kvalitetnog toplog obroka, što vjerojatno dio osoba potiče na konzumiranje nekvalitetnije hrane. \n\nDobra prehrana izravno utječe na zdravlje građana pa ima dugoročne pozitivne učinke i na javno zdravstvo. Konačno, povećanjem neoporezivog iznosa neće nastati gubitak za Državni proračun zato što poslodavci u pravilu ne isplaćuju dodatke za prehranu iznad neoporezivog iznosa (drugim riječima, neće dio oporezivih dodataka sada postati neoporeziv). Dapače, povećanje neoporezivog iznosa može povećati priljev sredstava u Državni proračun. Naime, kvalitetnija hrana je ipak skuplja od manje kvalitetne hrane čime je osnovica za obračun PDV-a veća.\n\nS poštovanjem!","Nije prihvaćen","Prilikom svake izmjene propisa o porezu na dohodak vodi se računa o visini neoporezivih primitaka u skladu s zadanim limitima financijskog okvira. Daljnje povećanje navedenih neoporezivih primitaka nije moguće u skladu s limitima zadanog financijskog okvira."]